Hvalafrumvarpinu frestað fram á haustþingið Á fundi sjávarútvegs - og landbúnaðarnefndar Alþingis í dag var ákveðið að taka hvalafrumvarpið , sem verið hefur mikið í umræðunni að undanförnu út af málaskrá vorþings , en þessi í stað endurflytja það á Alþingi næst haust . Ástæður sem nefndin tilgreinir vegna þessarar ákvörðunar eru tvær . Að umrætt hvalafrumvarp sé ekki forgangsmál ríkisstjórnarinnar og óheppilegt sé að skipta um veiðileyfi á miðri vertíð . Atli Gíslason alþingismaður og formaður nefndarinnar tilgreindi á fundi nefndarinnar í dag að hann væri andvígur breytingum á fyrirkomulagi veiðileyfa á miðri vertíð eins og stefndi í ef frumvarpið hefði verið samþykkt nú á vorþinginu . Kristjáni Loftssyni framkvæmdastjóra Hvals hf. mun hafa verið tilkynnt um þessa ákvörðun sjávarútvegs - og landbúnaðarnefndar . Kristján hafði látið að því liggja að ef umrætt frumvarp yrði samþykkt á vorþinginu myndi hann ekki senda skipin til hvalveiða í vor , en 20 - 25 manns hafa unnið að undirbúningi vertíðar í Hvalstöðinni í Hvalfirði í allan vetur . Samkvæmt þessu ætti frumvarpið sem slíkt ekki að verða fyrirstaða þess að hvalvertíð geti hafist innan tíðar .